Περάσαμε 9 ημέρες στο κατάλυμα της Νένας στη Μήλο. Στα θετικά ανήκει η γραφικότητα του δωματίου. Είναι ένα μικρό αλλά ευρύχωρο χωριατόσπιτο σε μια περιοχή κάτω από την Πλάκα. Επίσης υπήρχε ζεστό νερό όλες τις ώρες και το δωμάτιο ήταν εφοδιασμένο με όλα τα απαραίτητα. Πιάτα, κουζινικά και ό,τι χρειάζεται κάποιος ακόμη και για προετοιμασία γευμάτων μπορεί να το βρει στο δωμάτιο. Λάδι, αλατοπίπερο, σκεύη κλπ ήταν όλα εκεί. Καθαρές πετσέτες απλώστρα και φουρνακι. Στα πολύ θετικά ήταν το πλυντήριο.
Η Νένα ήταν ως οικοδεσπότης εκεί να μας υποδεχτεί όμως ήταν κάπως απόμακρη και όχι ιδιαίτερα εγκάρδια όπως έχουμε συνηθίσει με άλλους οικοδεσπότες. Ισως να μην την πετύχαμε σε καλή φάση. Ποιος ξέρει; Βέβαια όταν τη ρωτήσαμε αν έχει καρέκλες για τη θάλασσα ή που μπορούμε να αγοράσουμε μας έδωσε δυο δικές της. Η μια ήταν δυστυχώς ήδη χαλασμένη. Μας έδωσε και σύκα και ντομάτες από τον κήπο της. Ευχαριστούμε πολύ.
Το σπιτάκι βρίσκεται πίσω από το σπίτι της ιδιοκτήτριας και ακριβώς απέναντι υπάρχει μια αποθήκη την οποία χρησιμοποιούσε η ίδια και ο σύζυγος για διάφορες δουλειές καθ’ όλη τη διάρκεια παραμονής μας.
Στα αρνητικά θα έβαζα το κοτέτσι πίσω από το κατάλυμα. Οι κότες και τα κοκόρια ακούγονταν όλη μέρα και πολλές φορές όλη νύχτα. Επισης το σκυλάκι της ιδιοκτήτριας γάβγιζε νευρικά κάθε φορά που περνούσαμε κάτω από τη σκάλα της με αποτέλεσμα να μου θυμίζει ο σύζυγός μου κάθε βράδυ μετά τη βόλτα πως το σκυλάκι θα φωνάξει και να μην τρομάξω.
Η ευρύτερη περιοχή γύρω από το σπίτι ήταν πολύ βρόμικη με πεταμένα σκουπίδια, μέχρι και βρόμικα ρούχα μπροστά στις πόρτες και τις αυλές. Κανένα ωραίο θέαμα για τις διακοπές. Η Νένα μας είπε ότι δεν μπορεί να κάνει κάτι γι αυτό αλλά όποιος θέλει να κλείσει το δωμάτιο πρέπει να γνωρίζει τι θα συναντήσει.
Μέσα στο δωμάτιο υπάρχει πρόβλημα με έντομα και συγκεκριμένα κατσαρίδες. Βρήκαμε δυο φορές με το που ξυπνήσαμε κατσαρίδες παρ όλο που όπως μας είπε η Νένα έκανε απεντόμωση. Έπρεπε να κλείνουμε κάθε βράδυ το σιφόνι του μπάνιου στο πάτωμα με ένα πλαστικό καπάκι για να μην ανέβουν τα έντομα. Το καπάκι είχε μούχλα όπως και όλες οι γωνιές του μπάνιου. Το δωμάτιο ήταν συμμαζεμένο αλλά όχι ιδιαίτερα καθαρό. Πολλή σκόνη παντού. Τέλος το κρεβάτι ήταν κατά τη γνώμη μου μικρό για δυο ψηλούς ενήλικες αλλά αυτό το ξέραμε από πριν. Το στρώμα θέλει σίγουρα αλλαγή γιατί δυο ελατήρια προεξέχουν.
Η τιμή ήταν για την ακριβή Μήλο καλή αλλά όχι γι αυτό που συναντήσαμε εκεί.
Ευχαριστούμε παρ όλα αυτά για τη φιλοξενία και καλό χειμώνα.